लादेन की वजह से 10 साल नहीं काटी दाढ़ी  
एक मिडिल स्कूल के शिक्षक ने 11 सितंबर वर्ष 2001 में हुए आतंकी हमले के बाद कसम खाई थी कि वह ओसामा बिन लादने के पकड़े जाने तक अपनी दाढ़ी नहीं काटेगा।
अमेरिका के एक मिडिल स्कूल के शिक्षक ने 11 सितंबर वर्ष 2001 में हुए आतंकी हमले के बाद कसम खाई थी कि वह ओसामा बिन लादने के पकड़े जाने तक अपनी दाढ़ी नहीं काटेगा।  लादेन के मरने के बाद 50 वर्षीय गैरी वेडल ने अपनी कसम पूरी की। वेडल ने कैपिटल प्रेस को बताया, मैंने अपना पहला पांच मिनट रोते हुए गुजारा, और अब मैं इससे बहुत जल्दी नहीं निकल सकता। वेडल ने कसम खायी थी कि वह लादेन के पकड़े जाने तक अपनी दाढ़ी नहीं काटेंगे। उनका कहना है कि वह वर्ल्ड ट्रेड सेंटर पर हुए हमले से वह बहुत विचलित हो गए थे और उन्होंने घटना के करीब एक सप्ताह बाद यह तय किया कि वह लादेन के पकड़े जाने तक अपनी दाढ़ी नहीं काटेंगे।